ইমাম বুখারী (রহ.) উল্লিখিত ঘটনা সমূহে ব্যথিত হয়ে দুনিয়ার প্রতি ভিতশ্রদ্ধরূপে একদা তাহাজ্জুদ নামাযের পর এই বলে আল্লাহ তা’আলাকে ডাকলেন-“হে আল্লাহ! এই সুপ্রশস্ত জগৎ আমার জন্য সঙ্কীর্ণ হয়ে উঠেছে, অতএব হে প্রভু! তুমি আমাকে আপন কোলে উঠিয়ে নাও।” আল্লাহ তা’আলা স্বীয় মাহবুব ইমাম বুখারীর এ ডাক ব্যর্থ হতে দিলেন না। তার আবদার পূরণ করা হলো। এক মাসের মধ্যেই হাদীস শাস্ত্রের এই দীপ্ত সূর্য চিরতরে অস্তমিত হয়ে গেল।